Qamchiq dovonida Nexia Isuzu yuk mashinasi orqasiga kelib urildi

Ijtimoiy tarmoqlarda Qamchiq dovonida Nexia avtomobil yuk mashinasining tagiga kirib ketgani tasvirlangan suratlar tarqaldi. Namangan viloyati IIB JXX YHXB holat yuzasidan rasmiy ma’lumot berdi.

Ma’lum qilinishicha, 27-iyun kuni soat 08:30 lar atrofida A-373 Toshkent—Osh avtomobil yo‘lining 234-kilometrida harakatlanib ketayotgan Nexia haydovchisi harakat xavfsizligini ta’minlay olmay yo‘l chetida to‘xtab turgan Isuzu yuk mashinasiga urilgan.

Hodisa oqibatida har ikkala avtomashina texnik shikastlangan hamda Nexia haydovchi va yo‘lovchisi tan jarohati bilan shifoxonaga yotqizilgan.
Avvalroq Yangiyo‘lda yuk mashinasi avtobusga borib urilishi oqibatida bir ayol halok bo‘lgani, yana bir yigit jonlantirish bo‘limiga yotqizilgani, Surxondaryoda Isuzu va “KamAZ” to‘qnashib, yonib ketgani, Namanganda multiradar bilan jihozlangan Nexia-3 Lacetti’ga borib urilgani to‘g‘risida xabar berilgandi.